
ประกาศองค์การบริหารส่วนตำบลเทพราช

เรื่อง  สอบราคาจ้าง โครงการตามข้อบัญญัติงบประมาณรายจ่ายประจำปี
งบประมาณ พ.ศ. 2556  จำนวน 2 โครงการ 
                                      ………………………………………………………….


ด้วยองค์การบริหารส่วนตำบลเทพราช มีความประสงค์จะดำเนินการสอบราคาจ้าง โครงการตามข้อบัญญัติงบประมาณรายจ่ายประจำปี งบประมาณ พ.ศ. 2556  จำนวน 2 โครงการ  ดังต่อไปนี้ 
โครงการที่ 1 โครงการก่อสร้างถนน คสล. สายอนามัย – บ้านนายถาวร หมู่ที่ 11 ตำบลเทพราช  ขนาดกว้าง  4.00 เมตร ยาว 167 เมตร หนา 0.15 เมตร หรือพื้นที่ไม่น้อยกว่า 668 ตารางเมตร พร้อมถมหินคลุกไหล่ทาง ข้างละ 0.50 เมตร ตามแบบองค์การบริหารส่วนตำบลเทพราช พร้อมติดตั้งป้ายประชาสัมพันธ์ตามแบบมาตรฐาน จำนวน 1 ป้าย  งบประมาณตั้งไว้ จำนวน 330,000  บาท (-สามแสนสามหมื่นบาทถ้วน-)  ราคากลาง 331,000 บาท (-สามแสนสามหมื่นหนึ่งพันบาทถ้วน-) องค์การบริหารส่วนตำบลเทพราชจะพิจารณาจ้างจาก  ราคาวงเงินตามงบประมาณ 


โครงการที่ 2  โครงการถมดินพื้นที่ก่อสร้างเตาเผาขยะ หมู่ที่ 2 ตำบลเทพราช พื้นที่  1,700 ตารางเมตร คิดเป็นปริมาตรดินถม 1,570 ลูกบาตร์เมตร  ตามแบบองค์การบริหารส่วนตำบล           เทพราช  พร้อมติดตั้งป้ายประชาสัมพันธ์ตามแบบมาตรฐาน จำนวน 1 ป้าย งบประมาณตั้งไว้ 458,000  บาท (-สี่แสนห้าหมื่นแปดพันบาทถ้วน-) ราคากลาง 447,000 บาท (-สี่แสนสี่หมื่นเจ็ดพันบาทถ้วน-) 


ผู้มีสิทธิเสนอราคาจะต้องมีคุณสมบัติ ดังต่อไปนี้



๑. เป็นนิติบุคคลหรือบุคคลธรรมดา ที่มีอาชีพรับจ้างงานที่สอบราคาดังกล่าว ซึ่งมีผลงานก่อสร้างประเภทเดียวกันและสัญญาเดียวกัน



๑.๑  โครงการที่ ๑ วงเงินไม่น้อยกว่า 148,950 บาท (-หนึ่งแสนสี่หมื่นแปดพันเก้าร้อยห้าสิบบาทถ้วน-)


๑.๒  โครงการที่ ๒ วงเงินไม่น้อยกว่า 206,100 บาท (-สองแสนหกพันหนึ่งร้อยบาทถ้วน-)



2.  ผู้เสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ รัฐวิสาหกิจ หรือของหน่วยการบริหารราชการส่วนท้องถิ่นและได้แจ้งเวียนชื่อแล้ว



3.  ผู้เสนอราคาไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมรับศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

      
4. เป็นผู้ที่ผ่านการคัดเลือกผู้มีคุณสมบัติเบื้องต้นในการซื้อขององค์การบริหารส่วนตำบล            เทพราช

/๕.  ผู้เสนอราคา...


๕.  ผู้เสนอราคาไม่เป็นผู้มีผลประโยชน์ร่วมกับกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลเทพราช ณ วันประกาศสอบราคาหรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้  
กำหนดดูสถานที่ก่อสร้างและกำหนดรับฟังคำชี้แจงรายละเอียดเพิ่มเติม ณ ที่ทำการองค์การบริหารส่วนตำบลเทพราช ทั้ง 2 โครงการฯ  ในวันที่ 23 เดือน มกราคม พ.ศ. ๒๕๕7  เริ่มตั้งแต่เวลา ๐๙.๐๐ น. เป็นต้นไป 



ผู้ซื้อเอกสารรายใดไม่ไปดูสถานที่และรับฟังรายละเอียดเพิ่มเติมตามวันและเวลาดังกล่าวข้างต้น องค์การบริหารส่วนตำบลเทพราชจะถือว่าได้รับทราบคำชี้แจงตลอดจนปัญหาและอุปสรรคต่างๆ ดีแล้วเมื่อมีอุปสรรคและปัญหาในการทำงานจะนำมาอ้างให้พ้นผิดต่อองค์การบริหารส่วนตำบลเทพราชไม่ได้  


กำหนดยื่นซองสอบราคา ในวันที่ 21 เดือน มกราคม พ.ศ. ๒๕๕7  ถึงวันที่ 4 เดือนกุมภาพันธ์ พ.ศ. ๒๕๕7  ตั้งแต่เวลา ๐๘.๓๐ น. ถึงเวลา ๑๖.๓๐ น.  ณ ส่วนการคลังองค์การบริหารส่วนตำบลเทพราช และวันที่ 5 เดือน  กุมภาพันธ์  พ.ศ. ๒๕๕7  ตั้งแต่เวลา ๐๘.๓๐ น. ถึงเวลา ๑๖.๓๐ น.        ณ ศูนย์รวมข้อมูลข่าวสารการจัดซื้อหรือการจัดจ้างขององค์การบริหารส่วนตำบลระดับอำเภอที่ว่าการอำเภอสิชล จังหวัดนครศรีธรรมราช (ห้องท้องถิ่นอำเภอสิชล) 


กำหนดเปิดซองสอบราคา  ในวันที่ 6 เดือน  กุมภาพันธ์  พ.ศ. ๒๕๕7 


- โครงการที่ ๑ เวลา ๐๙.๐๐ น เป็นต้นไป


- โครงการที่ ๒ เวลา 10.0๐ น.เป็นต้นไป



ณ  ศูนย์รวมข้อมูลข่าวสารการจัดซื้อหรือการจัดจ้างขององค์การบริหารส่วนตำบลระดับอำเภอที่ว่าการอำเภอสิชล จังหวัดนครศรีธรรมราช (ห้องท้องถิ่นอำเภอสิชล)  


ผู้สนใจติดต่อขอทราบรายละเอียดเพิ่มเติมและขอซื้อเอกสารสอบราคาจ้างในราคาชุดละ ดังนี้

โครงการที่ 1  ราคาชุดละ  1,000  บาท (-หนึ่งพันบาทถ้วน-)

    โครงการที่ 2  ราคาชุดละ  1,000  บาท (-หนึ่งพันบาทถ้วน-)




ได้ที่ส่วนการคลัง องค์การบริหารส่วนตำบลเทพราช ระหว่างวันที่ 21 เดือน มกราคม พ.ศ. ๒557 ถึงวันที่ 4 เดือน กุมภาพันธ์ พ.ศ. ๒๕๕7 ตั้งแต่เวลา ๐๘.๓๐ น. ถึง ๑๖.๓๐น. หรือสอบถามทางโทรศัพท์หมายเลข ๐-๗๕๗-๕๓๑๑๐-๑ ต่อ๑๖ หรือทางเว็บไซต์ www.gprocurement.go.th และ www.theppharat.go.th 

ประกาศ  ณ  วันที่  21  เดือน   มกราคม   พ.ศ. ๒๕๕7

 (นายไชยา  ขนอม)
นายกองค์การบริหารส่วนตำบลเทพราช
เอกสารสอบราคาจ้าง  เลขที่ 1 / ๒๕๕7 
โครงการตามข้อบัญญัติงบประมาณรายจ่ายประจำปี งบประมาณ พ.ศ. 2556  จำนวน 2 โครงการ  ตามประกาศองค์การบริหารส่วนตำบลเทพราช 
ลงวันที่ 21  เดือน  มกราคม พ.ศ  ๒๕57
-----------------------------------------------------------------------

องค์การบริหารส่วนตำบลเทพราช ซึ่งต่อไปนี้เรียกว่า “องค์การบริหารส่วนตำบล” มีความประสงค์จะสอบราคาจ้าง โครงการตามข้อบัญญัติงบประมาณรายจ่ายประจำปี งบประมาณ พ.ศ. 2556  จำนวน 2 โครงการ ดังนี้  
โครงการที่ 1 โครงการก่อสร้างถนน คสล. สายอนามัย – บ้านนายถาวร หมู่ที่ 11 ตำบลเทพราช  ขนาดกว้าง  4.00 เมตร ยาว 167 เมตร หนา 0.15 เมตร หรือพื้นที่ไม่น้อยกว่า 668 ตารางเมตร พร้อมถมหินคลุกไหล่ทาง ข้างละ 0.50 เมตร ตามแบบองค์การบริหารส่วนตำบลเทพราช พร้อมติดตั้งป้ายประชาสัมพันธ์ตามแบบมาตรฐาน จำนวน 1 ป้าย  งบประมาณตั้งไว้ จำนวน 330,000  บาท (-สามแสนสามหมื่นบาทถ้วน-)  ราคากลาง 331,000 บาท (-สามแสนสามหมื่นหนึ่งพันบาทถ้วน-) องค์การบริหารส่วนตำบลเทพราชจะพิจารณาจ้างจาก  ราคาวงเงินตามงบประมาณ 



โครงการที่ 2  โครงการถมดินพื้นที่ก่อสร้างเตาเผาขยะ หมู่ที่ 2 ตำบลเทพราช พื้นที่  1,700 ตารางเมตร คิดเป็นปริมาตรดินถม 1,570 ลูกบาตร์เมตร  ตามแบบองค์การบริหารส่วนตำบล           เทพราช  พร้อมติดตั้งป้ายประชาสัมพันธ์ตามแบบมาตรฐาน จำนวน 1 ป้าย งบประมาณตั้งไว้ 458,000  บาท (-สี่แสนห้าหมื่นแปดพันบาทถ้วน-) ราคากลาง  447,000 บาท (-สี่แสนสี่หมื่นเจ็ดพันบาทถ้วน-) 

โดยมีข้อแนะนำและข้อกำหนด ดังต่อไปนี้ 
 ๑.   เอกสารแนบท้ายเอกสารสอบราคา
๑.๑ แบบรูปรายการละเอียด
๑.๒ แบบใบเสนอราคา
๑.๓ แบบสัญญาจ้าง
๑.๔ แบบหนังสือค้ำประกัน  (หลักประกันสัญญา)
๑.๕ บทนิยาม
(๑) ผู้เสนอราคาที่มีผลประโยชน์ร่วมกัน
(2) การขัดขวางการแข่งขันราคาอย่างเป็นธรรม
๑.๖ แบบบัญชีเอกสาร
(๑) เอกสารส่วนที่ ๑
(2) เอกสารส่วนที่ ๒
๒. คุณสมบัติของผู้เสนอราคา
2.1 ผู้ประสงค์จะเสนอราคาต้องเป็นผู้มีอาชีพรับจ้างงานที่ประมูลจ้างด้วยระบบอิเล็กทรอนิกส์
 

2.2  ผู้ประสงค์จะเสนอราคาต้องไม่เป็นผู้ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ


2.3  ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่น และ/หรือ ต้องไม่เป็นผู้มีผลประโยชน์ร่วมกันกับผู้ให้บริการตลาดกลางอิเล็กทรอนิกส์ ณ วันประกาศประมูลจ้างด้วยระบบอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ตามข้อ 1.8



2.4  ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกันซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น


2.5  ผู้ประสงค์จะเสนอราคาต้องผ่านการคัดเลือกผู้มีคุณสมบัติเบื้องต้นในการจ้างของเทศบาลตำบลเมืองเวียง

2.6  ผู้ประสงค์จะเสนอราคาต้องเป็นนิติบุคคลหรือบุคคลธรรมดาและมีผลงานก่อสร้างประเภทเดียวกันกับงานที่ประมูลจ้างด้วยระบบอิเล็กทรอนิกส์ และเป็นผลงานที่เป็นคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น รัฐวิสาหกิจ หรือหน่วยงานเอกชนที่องค์การบริหารส่วนตำบลเทพราชเชื่อถือ  ดังนี้


โครงการที่ ๑ วงเงินไม่น้อยกว่า 148,950 บาท (-หนึ่งแสนสี่หมื่นแปดพันเก้าร้อยห้าสิบบาทถ้วน-)



โครงการที่ ๒ วงเงินไม่น้อยกว่า 206,100 บาท (-สองแสนหกพันหนึ่งร้อยบาทถ้วน-)


๓. หลักฐานการเสนอราคา
    

ผู้เสนอราคาจะต้องเสนอเอกสารหลักฐานแนบมาพร้อมกับซองสอบราคาโดยแยกไว้นอกซองใบเสนอราคา เป็น ๒ ส่วน คือ


๓.๑  ส่วนที่ ๑ อย่างน้อยต้องมีเอกสารดังต่อไปนี้


(๑)  ในกรณีผู้เสนอราคาเป็นนิติบุคคล


(ก)   ห้างหุ้นส่วนสามัญหรือห้างหุ้นส่วนจำกัดให้ยื่นสำเนาหนังสือรับรองการจดทะเบียนนิติบุคคล บัญชีรายชื่อหุ้นส่วนผู้จัดการ ผู้มีอำนาจควบคุมพร้อมรับรองสำเนาถูกต้อง


(ข)  บริษัทจำกัดหรือบริษัท มหาชน จำกัดให้ยื่นสำเนาหนังสือรับรองจดทะเบียนนิติบุคคล หนังสือบริคณห์สนธิ บัญชีรายชื่อกรรมการผู้จัดการ ผู้มีอำนาจควบคุมและบัญชีผู้ถือหุ้นรายใหญ่พร้อมรับรองสำเนาถูกต้อง


(๒)  ในกรณีผู้เสนอราคาเป็นบุคคลธรรมดาหรือคณะบุคคลที่มิใช่นิติบุคคลให้ยื่นสำเนาบัตรประจำตัวประชาชนของผู้นั้น สำเนาข้อตกลงที่แสดงถึงการเข้าเป็นหุ้นส่วน (ถ้ามี) สำเนาบัตรประจำตัวประชาชนผู้เป็นหุ้นสวนพร้อมทั้งรับรองสำเนาถูกต้อง


(๓)  ในกรณีผู้เสนอราคาเป็นผู้เสนอราคาร่วมกันในฐานะเป็นผู้ร่วมค้าให้ยื่นสำเนาสัญญาของการเข้าร่วมค้า สำเนาบัตรประจำตัวประชาชนของผู้ร่วมค้าและในกรณีที่ผู้เข้าร่วมค้าฝ่ายใดเป็นบุคคลธรรมดาที่มิใช่สัญญาไทยก็ให้ยื่นสำเนาหนังสือเดินทางหรือผู้ร่วมค้าฝ่ายใดเป็นนิติบุคคลให้ยื่นเอกสารตามที่ระบุไว้ในข้อ (๑)


(๔)  สำเนาหนังสือรับรองการจดทะเบียนห้างหุ้นส่วนบริษัทและสำเนาทะเบียนภาษีมูลค่าเพิ่ม (ถ้ามี) พร้อมรับรองสำเนาถูกต้อง



(๕)  บัญชีเอกสารส่วนที่ ๑ ทั้งหมดที่ได้ยื่นพร้อมกับซองใบเสนอราคาตามแบบในข้อ ๑.๖ (๒)


๓.๒  ส่วนที่ ๒ อย่างน้อยต้องมีเอกสารดังต่อไปนี้


(๑)  หนังสือมอบอำนาจซึ่งปิดอากรแสตมป์ตามกฎหมาย ในกรณีที่ผู้เสนอราคามอบอำนาจให้บุคคลอื่นลงนามในใบเสนอราคาแทน


(๒)  สำเนาหนังสือรับรองผลงานก่อสร้างพร้อมทั้งรับรองสำเนาถูกต้อง


(๓)  บัญชีรายการ (ใบแจ้งปริมาณงาน) ซึ่งจะต้องแสดงรายการวัสดุ อุปกรณ์ ค่าแรงงาน ภาษีประเภทต่างๆ รวมทั้งกำไรไว้ด้วย


(๔)  บัญชีเอกสารส่วนที่ ๒ ทั้งหมดที่ได้ยื่นพร้อมกับซองใบเสนอราคาตามแบบในข้อ ๑.๖ (๒)


๔. การยื่นซองสอบราคา
           

๔.๑  ผู้เสนอราคาต้องยื่นเสนอราคาตามแบบที่กำหนดไว้ในเอกสารสอบราคานี้โดยไม่มีเงื่อนไขใด ๆ ทั้งสิ้น  และจะต้องกรอกข้อความให้ถูกต้องครบถ้วน ลงลายมือชื่อของผู้เสนอราคาให้ชัดเจน จำนวนเงินที่เสนอจะต้องระบุตรงกันทั้งตัวเลขและตัวอักษรโดยไม่มีการขูดลบหรือแก้ไข หากมีการขูดลบ ตก เติมแก้ไข เปลี่ยนแปลงจะต้องลงลายมือชื่อผู้เสนอราคาพร้อมประทับตรา (ถ้ามี) กำกับไว้ด้วย ทุกแห่ง


๔.๒  ผู้เสนอราคาจะต้องกรอกปริมาณวัสดุและราคาในบัญชีรายการก่อสร้างให้ครบถ้วน ในการเสนอราคาให้เสนอเป็นเงินบาท  และเสนอราคาเพียงราคาเดียว โดยเสนอราคารวมและหรือราคาต่อหน่วย  และหรือต่อรายการ  ตามเงื่อนไขที่ระบุไว้ท้ายใบเสนอราคาให้ถูกต้อง ทั้งนี้ ราคารวมที่เสนอจะต้องตรงกันทั้งตัวเลขและตัวหนังสือ  ถ้าตัวเลขและตัวหนังสือไม่ตรงกันให้ถือตัวหนังสือเป็นสำคัญ โดยคิดราคารวมทั้งสิ้นซึ่งรวมค่าภาษีมูลค่าเพิ่ม ภาษีอากรอื่น ค่าขนส่ง  ค่าจดทะเบียนและค่าใช้จ่ายอื่น ๆ ทั้งปวงไว้แล้ว  

4.3 ผู้ที่เสนอราคาเสนอ จะต้องเสนอกำหนดยืนราคา นับแต่วันเปิดซองสอบราคา โดยภายในกำหนดยืนราคาผู้เสนอราคาต้องรับผิดชอบราคาที่ตนได้เสนอไว้และจะถอนการเสนอราคามิได้ ดังนี้ 

โครงการที่  1  ยืนราคาไม่น้อยกว่า  60  วัน
  
โครงการที่  2  ยืนราคาไม่น้อยกว่า  60  วัน
   
๔.4 ผู้เสนอราคาจะต้องเสนอกำหนดเวลาดำเนินการก่อสร้างแล้วเสร็จไม่เกิน นับถัดจากวันลงนามในสัญญาจ้าง หรือวันที่ได้รับหนังสือแจ้งจากองค์การบริหารส่วนตำบลให้เริ่มทำงาน ดังนี้

โครงการที่  1  กำหนดระยะเวลาแล้วเสร็จภายใน   60  วัน  

    โครงการที่  2  กำหนดระยะเวลาแล้วเสร็จภายใน   60  วัน  
  

๔.5  ก่อนยื่นซองสอบราคาผู้เสนอราคาควรตรวจดูร่างสัญญา แบบรูปและรายละเอียดฯลฯ           ให้ถี่ถ้วนและเข้าใจเอกสารสอบราคาทั้งหมดเสียก่อนที่จะตกลงยื่นซองสอบราคาตามเงื่อนไขในเอกสารสอบราคา


๔.6  ผู้เสนอราคาจะต้องยื่นซองใบเสนอราคาที่ปิดผนึกซองเรียบร้อยจ่าหน้าซองถึง ประธานคณะกรรมการเปิดซองสอบราคาจ้าง  โดยระบุไว้ที่หน้าซองว่า “ ใบเสนอราคาตามเอกสารสอบราคาจ้างเลขที่ 1/๒๕๕7 โดยยื่นต่อเจ้าหน้าที่องค์การบริหารส่วนตำบลเทพราช  ในวันที่ 21 เดือน มกราคม พ.ศ. ๒๕๕7 ถึงวันที่  4  เดือน  กุมภาพันธ์  พ.ศ.๒๕๕7  ณ  ส่วนการคลังองค์การบริหารส่วนตำบลเทพราช และวันที่  5 เดือน  กุมภาพันธ์  พ.ศ. ๒๕๕7  ตั้งแต่เวลา ๐๘.๓๐ น. ถึงเวลา ๑๖.๓๐ น. ณ ศูนย์รวมข้อมูลข่าวสารการจัดซื้อหรือการจัดจ้างขององค์การบริหารส่วนตำบลระดับอำเภอ ที่ว่าการอำเภอ           สิชล  จังหวัดนครศรีธรรมราช (ห้องท้องถิ่นอำเภอสิชล) เมื่อพ้นกำหนดเวลายื่นซองสอบราคาแล้วจะไม่รับซองสอบราคาโดยเด็ดขาดและคณะกรรมการเปิดซองสอบราคาจะเปิดซองสอบราคา ในวันที่ 6  เดือน กุมภาพันธ์ พ.ศ. ๒๕๕6  ตั้งแต่เวลา 09.00 น. เป็นต้นไป 


๕.  หลักเกณฑ์และสิทธิในการพิจารณา
       


๕.๑  ในการสอบราคาครั้งนี้  องค์การบริหารส่วนตำบลเทพราชจะพิจารณาตัดสินด้วย  ราคารวม และองค์การบริหารส่วนตำบลเทพราชขอสงวนสิทธิ์สำหรับผู้ที่ยื่นเอกสารถูกต้องเท่านั้น

             
๕.๒  หากผู้เสนอราคารายใดมีคุณสมบัติไม่ถูกต้องตามข้อ ๒ หรือยื่นหลักฐานการเสนอราคาไม่ถูกต้องหรือไม่ครบถ้วนตามข้อ ๓ หรือยื่นซองสอบราคาไม่ถูกต้องตามข้อ ๔ คณะกรรมการฯ จะไม่รับพิจารณาราคาของผู้เสนอราคารายนั้น เว้นแต่เป็นข้อผิดพลาดหรือผิดหลงเพียงเล็กน้อยหรือผิดแผกไปจากเงื่อนไขของเอกสารสอบราคาในส่วนที่มิใช่สาระสำคัญ ทั้งนี้เฉพาะในกรณีที่พิจารณาว่าเป็นประโยชน์ขององค์การบริหารส่วนตำบลเท่านั้น


๕.๓  องค์การบริหารส่วนตำบลเทพราช สงวนสิทธิไม่พิจารณาราคาของผู้เสนอราคาโดยไม่มีการผ่อนผันในกรณี ดังต่อไปนี้


   (๑) ไม่ปรากฏชื่อผู้เสนอราคารายนั้น ในบัญชีผู้รับเอกสารสอบราคา หรือในหลักฐานการรับเอกสารสอบราคาขององค์การบริหารส่วนตำบลเทพราช


   (๒) ไม่กรอกชื่อนิติบุคคลหรือบุคคลธรรมดาหรือลงลายมือชื่อผู้เสนอราคาอย่างหนึ่งอย่างใดหรือทั้งหมดในใบเสนอราคา


   (๓) เสนอรายละเอียดแตกต่างไปจากเงื่อนไขที่กำหนดในเอกสารสอบราคาที่เป็นสาระสำคัญหรือมีผลทำให้เกิดความได้เปรียบเสียเปรียบแก่ผู้เสนอราคารายอื่น


   (๔)  ราคาที่เสนอมีการขูดลบ ตก เติม แก้ไข เปลี่ยนแปลง โดยผู้เสนอราคามิได้ลงลายมือชื่อพร้อมประทับตรา (ถ้ามี) กำกับไว้


๕.๔  ในการตัดสินการสอบราคาหรือในการทำสัญญา คณะกรรมการเปิดซองสอบราคาหรือองค์การบริหารส่วนตำบลมีสิทธิให้ผู้เสนอราคาชี้แจงข้อเท็จจริง สภาพฐานะหรือข้อเท็จจริงอื่นใดที่เกี่ยวข้อง
กับผู้เสนอราคาได้ องค์การบริหารส่วนตำบลมีสิทธิ์ที่จะไม่รับราคาหรือไม่ทำสัญญาหากหลักฐานดังกล่าวไม่มีความเหมาะสมหรือไม่ถูกต้อง
                

๕.๕  องค์การบริหารส่วนตำบลทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใดหรือราคาที่เสนอทั้งหมดก็ได้ และอาจพิจารณาเลือกจ้างในจำนวนหรือขนาด หรือเฉพาะรายการหนึ่งรายการใด หรืออาจจะยกเลิกการสอบราคาโดยไม่พิจารณาจัดจ้างเลยก็ได้สุดแต่จะพิจารณา ทั้งนี้ เพื่อประโยชน์ของทางราชการเป็นสำคัญ และให้ถือว่าการตัดสินขององค์การบริหารส่วนตำบลเป็นเด็ดขาด ผู้เสนอราคาจะเรียกร้องค่าเสียหายใด ๆ มิได้ รวมทั้งองค์การบริหารส่วนตำบลจะพิจารณายกเลิกการสอบราคาและลงโทษผู้เสนอราคาเสมือนเป็นผู้ทิ้งงานไม่ว่าจะเป็นผู้เสนอราคาที่ได้รับการคัดเลือกหรือไม่ก็ตาม หากมีเหตุผลที่เชื่อถือได้ว่าการเสนอราคากระทำการโดยไม่สุจริต เช่น การเสนอเอกสารอันเป็นเท็จหรือใช้ชื่อบุคคลธรรมดาหรือนิติบุคคลอื่นมาเสนอราคาแทน เป็นต้น


ในกรณีที่ผู้เสนอราคาต่ำสุดเสนอราคาต่ำสุดจนคาดหมายได้ว่าไม่อาจดำเนินงานตามสัญญาได้ คณะกรรมการเปิดซองสอบราคาหรือองค์การบริหารส่วนตำบลจะให้ผู้เสนอราคานั้นชี้แจงและแสดงหลักฐานที่ทำให้เชื่อว่าผู้เสนอราคาสามารถดำเนินงานตามสอบราคาจ้างให้เสร็จสมบูรณ์  หากคำชี้แจงไม่เป็นที่รับฟังได้ องค์การบริหารส่วนตำบลมีสิทธิที่จะไม่รับราคาของผู้เสนอราคารายนั้น
                   ๖. การทำสัญญาจ้าง
                    ผู้ชนะการสอบราคาจะต้องทำสัญญาจ้างตามแบบสัญญาดังระบุไว้ในข้อ ๑.๓ กับองค์การบริหารส่วนตำบล  ภายใน ๗ วัน  นับถัดจากวันที่ได้รับแจ้งและจะต้อง วางหลักประกันสัญญาเป็นจำนวนเงินเท่ากับร้อยละห้า (๕%)  ของราคาค่าจ้างที่สอบราคาได้ให้องค์การบริหารส่วนตำบลยึดถือไว้ในขณะทำสัญญา  โดยใช้หลักประกันอย่างหนึ่งอย่างใด  ดังต่อไปนี้
                      ๖.๑  เงินสด
                      ๖.๒  เช็คที่ธนาคารสั่งจ่ายให้แก่องค์การบริหารส่วนตำบลเทพราช โดยเป็นเช็คลงวันที่ที่ทำสัญญาหรือก่อนหน้านั้นไม่เกิน ๓ วันทำการของทางราชการ
                      ๖.๓  หนังสือค้ำประกันของธนาคารภายในประเทศตามแบบหนังสือค้ำประกันดังระบุในข้อ ๑.๔ 

                      ๖.๔  พันธบัตรรัฐบาลไทย
                      ๖.๕  หนังสือค้ำประกันของบรรษัทเงินทุนอุตสาหกรรมแห่งประเทศไทยหรือบริษัทเงินทุนหรือบริษัทเงินทุนหลักทรัพย์ที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทย ซึ่งได้แจ้งชื่อเวียนให้ส่วนราชการหรือหน่วยการบริหารราชการส่วนท้องถิ่นต่างๆ ทราบแล้ว โดยอนุโลมให้ใช้ตามแบบหนังสือค้ำประกันดังระบุในข้อ ๑.๔ 
                     หลักประกันนี้จะคืนให้โดยไม่มีดอกเบี้ยภายใน ๑๕ วัน  นับถัดจากวันที่ผู้ชนะการสอบราคา (ผู้รับจ้าง) พ้นจากข้อผูกพันตามสัญญาจ้างแล้ว
                
๗.  ค่าจ้างและการจ่ายเงิน  (สัญญาเป็นราคาเหมารวม)
                    องค์การบริหารส่วนตำบลจะจ่ายเงินค่าจ้าง ทั้ง 2 โครงการ  โดยแบ่งออกเป็น  ๑ งวด  ดังนี้  

                    งวดที่  ๑ (งวดสุดท้าย)  เป็นจำนวนเงินในอัตราร้อยละ ๑๐๐ ของค่าจ้าง เมื่อผู้รับจ้างได้ปฏิบัติงานทั้งหมดให้เรียบร้อยตามสัญญา รวมทั้งทำสถานที่ก่อสร้างให้สะอาดเรียบร้อย
                   ๘.  อัตราค่าปรับ
                     ค่าปรับตามแบบสัญญาจ้างจะกำหนดในอัตรา  ของค่าจ้างตามสัญญาต่อวัน ดังนี้


โครงการที่ 1 กำหนดในอัตราร้อยละ  0.25  ของค่าจ้างตามสัญญาต่อวัน


โครงการที่ 2 กำหนดในอัตราร้อยละ  0.10  ของค่าจ้างตามสัญญาต่อวัน



๙. การรับประกันความชำรุดบกพร่อง
                   ผู้ชนะการสอบราคาซึ่งได้ทำข้อตกลงเป็นหนังสือ หรือทำสัญญาจ้างตามแบบดังระบุในข้อ ๑.๓  แล้วแต่กรณี จะต้องรับประกันความชำรุดบกพร่องของงานที่เกิดขึ้นภายในระยะเวลา  นับถัดจากวันที่องค์การบริหารส่วนตำบลได้รับมอบงานโดยผู้รับจ้างต้องรีบจัดการซ่อมแซมแก้ไขให้ใช้การได้ดีดังเดิมภายใน  ๑๕  วันนับถัดจากวันที่ได้รับแจ้งความชำรุดบกพร่อง ดังนี้


โครงการที่  1  รับประกันความชำรุดบกพร่อง  ในระยะเวลาไม่น้อยกว่า  2  ปี

โครงการที่  2  รับประกันความชำรุดบกพร่อง  ในระยะเวลาไม่น้อยกว่า  1  ปี


๑๐. ข้อสงวนสิทธิในการเสนอราคาและอื่น ๆ
                   
๑๐.๑  เงินค่าจ้างสำหรับงานจ้างครั้งนี้  ได้มาจากเงินงบประมาณ องค์การบริหารส่วนตำบลเทพราช ประจำปีงบประมาณ พ.ศ. ๒๕๕6

การลงนามในสัญญาจะกระทำได้ต่อเมื่อองค์การบริหารส่วนตำบลเทพราชได้รับเงินค่าก่อสร้างจากงบประมาณ ประจำปีงบประมาณ พ.ศ. ๒๕๕6  เพียงพอแล้วเท่านั้น
  

๑๐.๒  เมื่อองค์การบริหารส่วนตำบล ได้คัดเลือกผู้เสนอราคารายใดให้เป็นผู้รับจ้างและ               ได้ตกลงจ้างตามสอบราคาจ้างแล้ว  ถ้าผู้รับจ้างจะต้องสั่งหรือนำสิ่งของมาเพื่องานจ้างดังกล่าวเข้ามาจากต่างประเทศ  และของนั้นต้องนำเข้ามาโดยทางเรือไทยในเส้นทางที่มีเรือไทยเดินอยู่ และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด ผู้เสนอราคา ซึ่งเป็นผู้รับจ้างจะต้องปฏิบัติตามกฎหมายว่าด้วยการส่งเสริมการพาณิชยนาวี  ดังนี้
 (๑)  แจ้งการสั่งหรือนำสิ่งของดังกล่าวเข้ามาจากต่างประเทศต่อสำนักงานคณะกรรมการส่งเสริมการพาณิชย์นาวีภายใน ๗ วัน นับถัดจากวันที่ผู้รับจ้างสั่งหรือซื้อของจากต่างประเทศ เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้
 (๒) จัดการให้สิ่งของดังกล่าวบรรทุกโดยเรือไทยเรือเรือที่มีสิทธิเช่นเดียวกับเรือไทยจากต่างประเทศมายังประเทศไทยเว้นแต่จะได้รับอนุญาตจากสำนักงานคณะกรรมการส่งเสริมการพาณิชยนาวีให้บรรทุกสิ่งของนั้นโดยเรืออื่นที่มิใช่เรือไทย ซึ่งจะต้องได้รับอนุญาตเช่นนั้นก่อนบรรทุกของลงเรืออื่น หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น

(๓) ในกรณีที่ไม่ปฏิบัติตาม (๑) หรือ (๒) ผู้รับจ้างจะต้องรับผิดตามกฎหมายว่าด้วยการส่งเสริมการพาณิชยนาวี

๑๐.๓   ผู้เสนอราคาซึ่งองค์การบริหารส่วนตำบลได้คัดเลือกแล้วไม่ไปทำสัญญาหรือข้อตกลงภายในเวลาที่ทางราชการกำหนดระบุในข้อ ๖ องค์การบริหารส่วนตำบลอาจพิจารณาเรียกร้องให้ชดใช้ความเสียหาย (ถ้ามี) รวมทั้งจะพิจารณาให้เป็นผู้ทิ้งงานตามระเบียบของทางราชการ
                     ๑๐.๔   องค์การบริหารส่วนตำบลสงวนสิทธิที่จะแก้ไขเพิ่มเติมเงื่อนไขหรือข้อกำหนดในแบบสัญญาให้เป็นไปตามความเห็นของอัยการจังหวัดหรือสำนักงานอัยการสูงสุด (ถ้ามี)


๑๐.๕  หากมีปัญหาเกี่ยวกับการปฏิบัติตามประกาศนี้ให้เจ้าหน้าที่รับซองหรือคณะกรรมการเปิดซองสอบราคาแล้วแต่กรณีนำปัญหาดังกล่าวเสนอต่อนายกองค์การบริหารส่วนตำบลเพื่อวินิจฉัยชี้ขาด คำชี้ขาดของนายกองค์การบริหารส่วนตำบลถือเป็นเด็ดขาด ผู้เสนอราคาต้องปฏิบัติตามและนำไปเป็นเหตุฟ้องร้องในทางคดีมิได้

๑1.  มาตรฐานฝีมือช่าง  

                    เมื่อองค์การบริหารส่วนตำบลได้คัดเลือกผู้เสนอราคารายใดให้เป็นผู้รับจ้างและได้ตกลงจ้างก่อสร้างตามประกาศนี้แล้ว ผู้เสนอราคาจะต้องตกลงว่าในการปฏิบัติงานก่อสร้างดังกล่าว ผู้เสนอราคาจะต้องมีและใช้ผู้ผ่านการทดสอบมาตรฐานฝีมือช่างจากกระทรวงแรงงานและสวัสดิการสังคม หรือผู้มีวุฒิบัตรระดับ ปวช. ปวส. หรือ ปวท. หรือเทียบเท่าจากสถาบันการศึกษาที่ ก.พ. รับรองให้เข้ารับราชการได้ ในอัตราไม่ต่ำกว่าร้อยละ ๑๐ ของแต่ละสาขาช่าง แต่จะต้องมีช่างจำนวนอย่างน้อย ๑ คน ในแต่ละสาขาช่างดังต่อไปนี้


11.1  ช่างก่อสร้าง หรือ ช่างโยธา ....................................................................................


11.2 วิศวกรโยธา ............................................................................................................


12. การปฏิบัติตามกฎหมายและระเบียบ


ในระหว่างระยะเวลาการก่อสร้าง ผู้รับจ้างพึงปฏิบัติตามหลักเกณฑ์ที่กฎหมายและระเบียบได้กำหนดไว้โดยเคร่งครัด
องค์การบริหารส่วนตำบลเทพราช

